b'\n_START_ARTICLE_\nEntablatuuri\n_START_PARAGRAPH_\nEntablatuuri (< ital. intavolatura) on antiikin kreikkalaisessa arkkitehtuurissa ja yleisesti klassista arkkitehtuuria edustavissa rakennuksissa nimitys palkistolle. Siihen kuuluvat ylh\xc3\xa4\xc3\xa4lt\xc3\xa4 alasp\xc3\xa4in korniisi, friisi ja arkkitraavi (epistyyli)._NEWLINE_Entablatuuriin kuuluivat k\xc3\xa4yt\xc3\xa4nn\xc3\xb6ss\xc3\xa4 l\xc3\xa4hes kaikki pylv\xc3\xa4iden p\xc3\xa4\xc3\xa4ll\xc3\xa4 ja katon alapuolella olleet osat lukuunottamatta rakennuksen p\xc3\xa4\xc3\xa4tyjen p\xc3\xa4\xc3\xa4tykolmioita. Jokaisessa pylv\xc3\xa4sj\xc3\xa4rjestelm\xc3\xa4ss\xc3\xa4 oli omanlaisensa entablatuuri, jossa sen osien mittasuhteet olivat suhteessa pylv\xc3\xa4iden mittasuhteisiin kyseisess\xc3\xa4 pylv\xc3\xa4sj\xc3\xa4rjestelm\xc3\xa4ss\xc3\xa4.'